
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
privind trecerea din domeniul public al Municipiului Timișoara în domeniul privat al Municipiului Timișoara a terenului aferent casei P+M din str. Muzicescu nr.21

	Terenul aferent clădirii situate în str. Muzicescu nr. 21,  înscris în CF 403377 (CF vechi 6520 Timișoara ),cu nr. top. 403377 (top. vechi 15471/2,15472/2)  și suprafața de 346 mp, a fost inclus în inventarul domeniului public al Municipiului Timișoara aprobat prin HCL474/2006, atestat prin H.G.849/2009 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş, la poziția 4377 din anexa publicată în M.O.699 bis/2009, având număr de inventar 5422 și valoarea 53400 lei. 
 	Casa P+M situată pe terenul respectiv a fost cumpărată în baza Legii 112/1995, iar terenul aferent casei este împrejmuit, constituind curtea imobilului din str. Muzicescu nr.21, pe acest teren neavând acces decât proprietarii clădirii.
	Conform prevederilor Ordonanței de Urgență nr.57/2019 privind codul Administrativ, art.361, alin.(2) ” Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel.”
	Conform Legii 50/1991 republicată, art.13, alin. (1) ”Terenurile aparţinând domeniului privat al statului sau al unităţilor administrativ-teritoriale, destinate construirii, pot fi vândute, concesionate ori închiriate prin licitaţie publică, potrivit legii, în condiţiile respectării prevederilor documentaţiilor de urbanism şi de amenajare a teritoriului, aprobate potrivit legii, în vederea realizării de către titular a construcţiei. (2) Terenurile aparţinând domeniului public al statului sau al unităţilor administrativ-teritoriale se pot concesiona numai în vederea realizării de construcţii sau de obiective de uz şi/sau de interes public, cu respectarea documentaţiilor de urbanism aprobate potrivit legii.”
 	Având în vedere faptul că terenul respectiv nu este de uz sau de interes public, casa P+M situată pe teren fiind cumpărată în baza Legii 112/1995, iar terenul este împrejmuit, constituind curtea imobilului din str. Muzicescu nr.21, pe acest teren neavând acces decât proprietarii clădirii, domeniul public fiind definit conform Ordonanței de Urgență nr.57/2019, art.286, alin. (4) ”Domeniul public al comunei, al oraşului sau al municipiului este alcătuit din bunurile prevăzute în anexa nr. 4, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean”, considerăm necesară și oportună aprobarea trecerii din domeniul public al Municipiului Timișoara în domeniul privat al Municipiului Timișoara a terenului situat în  str. Muzicescu nr. 21, cu nr. top. 403377 (top. vechi 15471/2,15472/2) în suprafața de 346 mp și modificarea anexei la HCL474/2006 prin radierea poziției 4377, corespunzătoare poziției nr. 4377 din Anexa nr.2 la HG849/2009.

RAPORT DE SPECIALITATE
privind trecerea din domeniul public al Municipiului Timișoara în domeniul privat al Municipiului Timișoara a terenului aferent casei P+M din str. Muzicescu nr.21

              Având în vedere Expunerea de motive nr. SC2019-15184/29.07.2019, privind oportunitatea proiectului de hotărâre, a Primarului Municipiului Timișoara și Proiectul de hotărâre privind trecerea din domeniul public al Municipiului Timișoara în domeniul privat al Municipiului Timișoara a terenului din str. Muzicescu nr.21, facem următoarele precizări:
	Terenul aferent clădirii situate în str. Muzicescu nr. 21,  înscris în CF 403377 (CF vechi 6520 Timișoara ), cu nr. top. 403377 (top. vechi 15471/2, 15472/2)  și suprafața de 346 mp, a fost inclus în inventarul domeniului public al Municipiului Timișoara aprobat prin HCL474/2006, atestat prin H.G.849/2009, la poziția 4377 din anexa publicată în M.O.699 bis/2009, având număr de inventar 5422  și valoarea 53400 lei. 
	Casa P+M situată pe terenul respectiv a fost cumpărată în baza Legii 112/1995, iar terenul aferent casei este împrejmuit, constituind curtea imobilului din str. Muzicescu nr.21, pe acest teren neavând acces decât proprietarii clădirii.
	 SC Fink SRL, în calitate de proprietar al construcției situate pe terenul menționat mai sus, a depus cererea înregistrată cu nr. CT2019-3048/27.05.2019, completată cu cererea nr.CT2019-4152/25.06.2019 în care specifică motivul pentru care solicită trecerea terenului din domeniul public în domeniul privat al Municipiului Timișoara, în vederea obținerii autorizației de construire pentru extinderea imobilului.
	Conform prevederilor Ordonanței de Urgență nr.57/2019 privind codul Administrativ, art.361, alin.(2) ” Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel.”
	De asemenea, conform Ordonanței de Urgență nr.57/2019, art.286, alin. (4) ”Domeniul public al comunei, al oraşului sau al municipiului este alcătuit din bunurile prevăzute în anexa nr. 4, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean”.
	În evidențele Serviciului Juridic nu figurează litigii cu privire la terenul respectiv, conform adresei nr.CT2019-1884/10.06.2019.
           Având în vedere Hotarârea nr. 2393/13.12.2018 a Curții de Apel Timiș, definitivă, prin care s-a dispus anularea parțială a Deciziei nr. 30/01.08.2016 emisă de Camera de Conturi a Jud. Timiș, în ceea ce privește obligațiile instituite în cadrul măsurii de la pct.1.3 din partea dispozitivă, corespunzătoare abaterii descrise la pct.3 din partea constatativă, de “readucere la starea inițială a terenurilor ce fac obiectul Legii nr.112/1995 adică proprietatea privată a Statului Român - ce au fost mutate în patrimoniul public/privat al municipiului fără un drept real al municipalității, diminuând nejustificat patrimoniul Statului Român pe acest segment de proprietăți cu impact negativ asupra fondului extrabugetar destinat plății despăgubirilor și de interzicere a inițierii acțiunilor prin care se solicită emiterea de hotărâri de către legislativul municipalității având ca obiect această practică”.
         Având în vedere Decizia nr. 3 din 30 ianuarie 2017 a Înaltei Curți de casație și Justiție referitoare la interpretarea şi aplicarea dispoziţiilor art. 3, art. 9, art. 26 alin. (3) din Legea nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, cu modificările ulterioare care a decis “În interpretarea şi aplicarea dispoziţiilor art. 3, art. 9, art. 26 alin. (3) din Legea nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, cu modificările ulterioare, coroborate cu art. 37 din Normele metodologice privind aplicarea Legii nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, stabilite prin Hotărârea Guvernului nr. 20/1996, republicate, stabileşte că proprietarul construcţiei are dreptul să dobândească proprietatea şi asupra terenului aferent acesteia şi să solicite, în caz de refuz, pe calea acţiunii în justiţie, obligarea la perfectarea contractului de vânzare-cumpărare.Obligatorie, potrivit dispoziţiilor art. 521 alin. (3) din Codul de procedură civilă.”

	 Luând în considerare faptul că terenul respectiv nu este de uz sau de interes public, casa P+M situată pe teren fiind cumpărată în baza Legii 112/1995, iar  terenul aferent casei este împrejmuit, constituind curtea imobilului din str. Muzicescu nr.21, pe acest teren neavând acces decât proprietarii clădirii, propunem spre analiza Comisiilor din cadrul Consiliului Local al Municipiului Timişoara proiectul privind aprobarea trecerii din domeniul public al Municipiului Timișoara în domeniul privat al Municipiului Timișoara a terenului situat în  str. Muzicescu nr.21, înscris în CF 403377 (CF vechi 6520 Timișoara), cu nr. top. 403377 (top. vechi 15471/2,15472/2)  în suprafața de 346 mp și modificarea anexei la HCL474/2006 prin radierea poziției 4377, corespunzătoare poziției nr. 4377 din Anexa nr.2 la HG849/2009.
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

